એટલી નોંધ કરવી જરૂરી રહેશે, કે ગોલેઝોવના લોકોની માફક ઓસ્વિટ્ઝ વિસ્તારના લગભગ બધા જ લોકોને એ મહિને ખસેડવામાં આવી રહ્યા હતા. દોલેક હોરોવિત્ઝને મૌથૌસેન મોકલી આપવામાં આવ્યો હતો. જો કે નાનકડા રિચાર્ડને અન્ય નાનાં બાળકો સાથે પાછળ રાખવામાં આવ્યો હતો. એસએસ દ્વારા ત્યજી દેવાયેલા ઓસ્વિટ્ઝમાં એ રશિયનોને હાથ લાગ્યો હતો. રશિયનોએ પાછળથી યોગ્ય રીતે જ એવા પુરાવા સ્વરૂપેરૂપે તેને રજુ કર્યો હતો, કે રિચાર્ડ અને અન્ય બાળકોને મેડિકલ પ્રયોગો કરવા માટે જ ત્યાં રોકી રાખવામાં આવ્યા હતા!